Gangnam Beauty (drama Korea Selatan)

Gangnam Beauty  (, terjemahan kasar: ID saya ialah Gangnam Beauty) ialah sebuah siri televisyen Korea Selatan 2018 yang dibintangi oleh Im Soo-hyang, Cha Eun-woo, Jo Woo-ri dan Kwak Dong-yeon . Berdasarkan webtoon dengan nama yang sama yang diterbitkan pada tahun 2016 oleh Naver WEBTOON,   ia berpusat pada kehidupan seorang pelajar kolej yang menjalani pembedahan kosmetik untuk menghindari ejekan dari pembuli namun keputusan itu nampaknya tidak menjadi kerana rakan-rakan beliau mengejek akan penampilan tiruannya. Judul webtoon dan judul siri TV ini mengejek satu perkataan Korea gangnammi-in (perempuan cantik Gangnam), satu istilah menghina di Korea Selatan untuk orang yang menarik tetapi kelihatan seolah-olah mereka menjalani beberapa pembedahan plastik untuk kelihatan lebih cantik, bentuk badan yang menggoda atau kedua-duanya. 
Category:Articles containing Korean-language text
Siri ini ditayangkan di JTBC pada 27 Julai 2018 dan ditayangkan setiap hari Jumaat dan Sabtu pada jam 23:00 (KST).     Drama ini mendapat pujian di atas gambaran terhadap isu-isu yang mempengaruhi masyarakat Korea Selatan, terutama mengenai standard kecantikannya yang dangkal dan diskriminasi berdasarkan penampilan fizikal.   

 Sinopsis 
Kang Mi-rae (Im Soo-hyang) memutuskan untuk  menjalanimenjalani pembedahan plastik setelah bertahun-tahun dibuli kerana penampilannya. "Kelahiran semula" beliau nampak berjaya pada mulanya, tetapi ketika kehidupannya di universiti bermula, rancangannya mulai tidak menjadi. Tekanan untuk menjadi "gadis cantik" mulai menyelubunginya dan, lebih buruk lagi, mereka yang dapat melihat melalui pembedahannya mengejeknya dan menandakannya sebagai "raksasa pembedahan plastik Gangnam ". Drama ini mengikuti kisah Mi-rae tentang pemulihan harga diri ketika dia mengenali rakan sekelasnya, dan bekas rakan sekolahnya di sekolah menengah, Do Kyung-seok (Cha Eun-woo).

 Barisan Pelakon 

 Utama 

 Im Soo-hyang sebagai Kang Mi-rae   
 Jeon Min-seo sebagai Kang Mi-rae muda

 Seorang gadis yang pemalu dan tidak yakin yang mempunyai keyakinan diri yang rendah kerana penampilannya yang "jelek". Dia berhasrat untuk menjalani kehidupan yang "normal" dan tidak suka menonjol. Setelah dibuli di sekolah rendah dan sekolah menengah, dia akhirnya memutuskan untuk menjalani pembedahan kosmetik sebelum memasuki universiti. Semasa memasuki universiti, dia mula merasakan tekanan untuk menjadi "cantik" dan "popular" di kalangan rakan sebayanya. Dia bercita-cita untuk menjadi seorang pembuat pewangi .

 Cha Eun-woo sebagai Do Kyung-seok   
 Shin Jun-seop sebagai Do Kyung-seok muda 
 Moon Woo-jin sebagai Do Kyung-seok kanak-kanak.

 Seorang pelajar tampan yang bijak dan kaya, tetapi secara diam-diam menyimpan luka emosi dari persekitaran rumahnya yang tidak gembira. Dia tidak peduli dengan apa yang difikirkan oleh orang lain, sehingga kelihatan dingin dan sukar untuk didekati; namun, dia memang mempunyai sifat mengambil berat dalam dirinya. Khususnya, dia tidak mementingkan kecantikan atau penampilan fizikal walaupun dipuji kerana ketampanan beliau.

 Jo Woo-ri sebagai Hyun Soo-ah 

 Gadis paling popular di jabatan kimia kerana penampilannya yang cantik. Dia kelihatan naif dan baik tetapi tindakannya membuktikan sebaliknya. Dia sangat memerlukan perhatian dan cinta dari orang lain, dan berusaha mendapatkannya melalui keperibadiannya yang naif kerana dia tidak dapat menerima kenyataan bahawa gadis-gadis lain lebih mendapat perhatian.

 Kwak Dong-yeon sebagai Yeon Woo-young 

 Seorang siswazah kimia dan pembantu pengajar di jabatan kimia. Dia juga merupakan teman serumah Do Kyung-seok di kemudian hari. Dia terkenal di kalangan pelajar kerana penampilannya yang tampan dan juga persona ramah dan sopan. Dia menyukai Kang Mi-rae untuk penampilannya tetapi semakin menyukai keperibadiannya kerana mereka berdua berkongsi kepakaran mereka dalam minyak wangi.

 Pelakon pembantu 

Orang di sekeliling Kang Mi-rae
 Woo Hyun sebagai Kang Tae-sik
bapa Kang Mi-rae yang juga seorang pemandu teksi. Beliau pada awalnya menentang pembedahan plastik Mi-rae, namun kemudian mula menerima keadaan Mi-rae.
 Kim Sun-hwa sebagai Na Eun-sim
ibu Kang Mi-rae. Seorang agen insurans. Beliau membantu Mi-rae dalam mendapatkan pembedahan plastik untuk anaknya tanpa pengetahuan suaminya.
 Min Do-hee sebagai Oh Hyun-jung
rakan Kang Mi-rae dari kecil. Seorang pelajar tahun pertama jurusan psikologi yang mempunyai impian untuk menjadi artis hip-hop. Dia menyukai Yeon Woo-young.

Orang di sekeliling Do Kyung-seok
 Park Joo-mi sebagai Na Hye-sung
ibu Do Kyung-seok dan CEO untuk sebuah syarikat kosmetik. Kerana perceraian yang disebabkan oleh perkahwinan yang menderakan, dia telah terlalu lama terpisah dari anaknya, sehinggalah dia dapat bertemu anaknya kembali melalui Kang Mi-rae.
 Park Sung-geun sebagai Do Sang-won 
bapa Do Kyung-seok yang juga seorang ahli kongres yang sedang berkempen untuk menjadi datuk bandar. Seorang yang pentingkan diri sendiri dan mementingkan kerjaya.
 Kim Ji-min sebagai Do Kyung-hee 
adik perempuan Do Kyung-seok. Seorang jockey penyiaran internet.
 Lee Tae-sun sebagai Yoo Jin 
rakan Do Kyung-seok dari kecil . Pemilik bar.

Pelajar jurusan kimia
 Park Yoo-na sebagai Yoo Eun 
Pelajar tahun pertama yang juga wakil untuk pelajar-pelajar junior. Keperibadiannya yang bergaya membuatkan dia popular di kalangan pelajar. Dia tidak menyebelahi mana-mana pihak dalam sebarang konflik dan sukakan keadilan. Dia terjumpa Soo-ah di kejiranan dia dan mula mempersoalkan latar belakang keluarga Soo-ah.
 Jung Seung-hye sebagai Choi Jung-boon 
Pelajar tahun pertama. Seorang wanita yang ceria dari kampung dengan loghat yang pekat. Dia menyukai Woo-jin.
 Jung Hye-rin sebagai Lee Ji-hyo 
Pelajar tahun pertama yang berkawan rapat dengan Soo-ah. Dia amat jelas dengan penampilan fizikal dia dan apa yang orang lain fikirkan tentang dia. 
 Kim Do-yeon sebagai Jang Won-ho 
Pelajar tahun pertama. Dia menyukai Soo-ah dan menganggap Kyung-seok sebagai lawan dia.
 Kim Eun-soo sebagai Kim Sung-woon 
Pelajar tahun pertama. Kawan baik Jung Won-ho.
 Oh Hee-joon sebagai Kim Chan-woo 
Pelajar tahun pertama yang dalam tahun ketiga dalam semester ulangan. Dia dikenali sebagai master Dog kerana personaliti dia yang kasar. Dia membuli Mi-rae selepas Mi-rae menolak pengakuan cintanya dan kemudia mula menyukai Soo-ah. Dia kemudian dikalahkan oleh Kyung-seok kerana membuli Mi-rae sementara Woo-young mengugut Chan-woo akan merosakkan masa depan dia jika dia mengulangi perbuatan tersebut.
 Ryu Ki-san sebagai Goo Tae-young
Pelajar tahun kedua. Presiden jawatankuasa pelajar. Dia tidak tegas dalam pendiriannya dan berasa ragu-ragu untuk bertemu janji dengan Tae-hee.
 Bae Da-bin sebagai Kwon Yoon-byul
Pelajar tahun kedua. Naib presiden jawatankuasa pelajar. Dia mempunyai pendirian tegas dan bertanggungjawab, dengan personaliti yang sangat jujur dan berterus-terang. Dengan penampilan dia yang agak kelelakian, Yoon-byul amat popular di kalangan pelajar perempuan. Dia menyukai Woo-young, namun cintanya ditolak.
 Lee Ye-rim sebagai Kim Tae-hee
Pelajar tahun kedua. Setiausaha dalam jawatankuasa pelajar. Dia berasa ragu-ragu kerana bentuk badannya yang tembam. Dia menyukai Tae-young. 
Baek Soo-min sebagai Go Ye-na 
Pelajar tahun kedua. Ahli dalam jawatankuasa pelajar yang bertanggungjawab untuk hal-ehwal pelajar. Dia pernah menjadi pelajar perempuan paling popular dalam Jabatan Kimia hingga Soo-ah datang. Dia pernah menyukai Kyung-seok, namun kemudian mempunyai perasaan terhadap Jung-ho.
 Choi Sung-won sebagai Song Jung-ho
Pelajar tahun kedua. Seorang yang suka menetapkan suasana ceria di kalangan pelajar. Dia menyukai Ye-na sejak tahun pertama. 
Seo Ji-hye sebagai Min-ah
Pelajar tahun kedua. Dia suka bergosip
 Kim Il-rin sebagai Yeo-woo
Pelajar tahun kedua. Seorang yang dangkal yang hanya menitikberatkan penampilan luaran. 
 Ham Sung-min sebagai Jung Dong-won
Pelajar tahun pertama. Dia seorang motae solo dan otaku dengan kehadiran yang besar dalam komuniti Internet. Dia hanya berhalusinasi bahawa Soo-ah menyukai dia. 
 Kim Min-ha sebagai Sun-mi
Pelajar tahun kedua. Dia mempunyai hubungan yang bagus dengan pelajar junior.

Lain-lain
 Jung Myung-hoon sebagai Young-mo 
Ketua Dewan Nasional. Pembantu Do Sang-won.
 Ji Sang-hyuk sebagai Lee Soo-hyun 
Pengarah perniagaan sebuah syarikat kosmetik yang diketuai oleh Nae-seong.
 Ha Kyung sebagai Yong Chul
Orang yang menolak cinta Mi-rae dengan kasar sekali semasa sekolah rendah, kebanyakannya kerana penampilan fizikal Mi-rae.
 Yoo In-soo sebagai Park Rae-sun
 Cha Bo-sung sebagai Ye Joon, pelajar junior (Ep. 2-3)

 Penampilan khas 

 Lee Young-ae 
 Um Hong-gil
 Ahn Sang-tae sebagai penumpang Teksi
 Junoflo 
 Jeon Jin-ki sebagai Paderi 
 Yoon Bo-ra
 Tiger JK 
 Bizzy 
 Han Hyun-min

 Produksi 

 Siri ini ditulis oleh Choi Soo-young (Cunning Single Lady, 2014).
 Pembacaan skrip pertama berlangsung pada 30 Mei 2018 di bangunan JTBC di Sangam-dong, Seoul, Korea Selatan. 

 Sambutan & resepsi 
Siri ini mendapat banyak pujian untuk gambaran kriptik tentang watak utama semasa zaman kanak-kanaknya. Penonton memuji pengarah Choi tentang cara beliau menggambarkan watak-watak dalam drama ini. 

Siri ini merupakan kejayaan komersial dan mendapat pujian kritis kerana mempersoalkan tentang penekanan yang masyarakat majmuk letak pada penampilan seseorang dan tentang makna sebenar kebahagiaan dan kecantikan. Yim Hyun-su (September 16, 2018). "'My ID is Gangnam Beauty' hits record with final episode". Kpop Herald.

Pelakon dan kakitangan drama ini pergi bercuti ke Cebu, Filipina selama 4 malam dan 5 hari pada 19 Oktober 2018. 

 Runut bunyi 

Bahagian 1

Bahagian 2

Bahagian 3

Bahagian 4

Bahagian 5

Bahagian 6

Bahagian 7

Bahagian 8

Bahagian 9

 Kadar tontonan 

+ Purata kadar tontonan TV  Tarikh siaran asal Tajuk Purata taburan penonton AGB Nielsen Seluruh negara (Korea Selatan sahaja) Seoul 1 27 Julai 2018 I'm Pretty Starting Today()   2 28 Julai 2018 You Have To Be Pretty From The Start() 3.302% 3.509% 3 3 Ogos 2018 You Don't Even Know() 3.066% 3.355% 4 4 Ogos 2018 You'll Meet Anyone Destined For You To Meet() 4.027% 4.061% 5 10 Ogos 2018 The Genius Face's Counterattack 1() 3.326% 3.837% 6 11 Ogos 2018 The Genius Face's Counterattack 2() 3.612% 3.415% 7 17 Ogos 2018 A Male Friend() 3.963% 4.784% 8 18 Ogos 2018 Basic Instincts() 4.392% 4.542% 9 24 Ogos 2018 A Twenty-Year-Old's Survival Story() 4.391% 5.046% 10 25 Ogos 2018 I Can Be Your Boyfriend() 5.022% 5.549% 11 31 Ogos 2018 Your ID is Gangnam Beauty() 4.492% 4.598% 12 1 September 2018 Don't You Have Feelings For Me?() 5.436% 5.825% 13 7 September 2018 It's My First Love() 4.768% 5.513% 14 8 September 2018 Start Secretly() 5.033% 5.265% 15 14 September 2018 My Boyfriend is Do Kyung-seok() 4.832%  5.783% 16 15 September 2018 Even Though We Don't Know Much About Life Yet()   Purata   


 Anugerah dan pencalonan 
 Tahun Anugerah Kategori Penerima Keputusan Ruj.  2018 11th Korea Drama Awards Pelakon Baru Terbaik (Lelaki) Cha Eun-woo   Anugerah Bintang Hallyu  Star of the Year Award Jo Woo-ri  Anugerah Budaya dan Hiburan Korea Ke-26 Anugerah Kecemerlangan Terbaik, Pelakon Wanita dalam Drama Im Soo-hyang   2019 Anugerah Tahunan Soompi Ke-14 Breakout Actor Cha Eun-woo   Pelakon Idola Terbaik  Pasangan Terbaik (Cha Eun-woo dan Im Soo-hyang) Gangnam Beauty  Anugerah Hiburan iQiyi Pertama Pelakon Lelaki Paling Menawan Cha Eun-woo 

 Siaran antarabangsa 

 Di Filipina, siri ini disiarkan di saluran ABS-CBN dari 5 Ogos hingga 4 Oktober 2019, dengan tayangan ulangan di Saluran Asianovela yang kini ditamatkan perkhidmatan pada 16 Disember 2019.
 Di Mongolia, siri ini disiarkan di saluran AsianBox pada bulan Mac, 2019.
 Di Singapura, siri ini disiarkan di saluran Mediacorp Suria dari 4 Januari hingga 14 Mac 2020.
 Di Timur Tengah, siri ini disiarkan di saluran MBC 4 pada bulan Jun 2020.

 Catatan 

 Rujukan 

 Pautan luaran 


 Gangnam Beauty at Daum (in Korean)


Kategori:Sumber bahasa Korea CS1 (ko)